**«Жетісай ауданының мамандандырылған «Дарын» мектеп-интернаты» коммуналдық мемлекеттік мекемесінде 17.05.2024 күні өткізілген**

**«Ұлдар» жиналысының**

**Хаттамасы №**

Жетісай каласы

Өтілген мерзімі: 17.05.2024ж. сағ:17 00

Өтілген орны: Мектептің мәжіліс залы. (спорт кешені)

Қатысқандар: 7-8- 9-10-11 сынып ұлдары.

1. Қамқоршылық кеңес төрағасы Жумабаев Муғалбек Жунусұлы
2. «Жетісай ауданының мамандандырылған «Дарын» мектеп- интернаты» КММ-сі директордың оқу ісі жөніндегі орынбасары Тулеков Жанибек Кошанович
3. «Жетісай ауданының мамандандырылған «Дарын» мектеп- интернаты» КММ-сі директордың тәрбие ісі жөніндегі орынбасары Нурмаганбетов Нурлыбек Ахметжанович
4. Жетісай АПБ ЖПҚ ЮПТ КТІЖ аға УПИ полиция Байменов Ергали
5. «Жетісай ауданының мамандандырылған «Дарын» мектеп-интернаты» КММ-сі дәрігері Шериева Гульзат Турдыбаевна
6. Әлеуметтік педагог: Байбосынова Лаззат Абдіманапқызы
7. Педагог психолог Рахимова Бибігүл Сапаровна
8. Сынып жетекшілер: Махаш М., Алиманов О., Тешебаев К.
9. Хатшы, ұйымдастырушы педагог

**Күн тәртібінде:**

1.Баяндама: «Тәртіп бар жерде білім бар» баяндама.

2.Сынып төрағаларының есебін тыңдау

3. ІV тоқсан қорытындысы бойынша 7-11 сынып ұлдарының оқу үлгерімі мен тәртібі туралы есебін тыңдау

4.Мектеп инспекторымен кеңесу

5.«Мамандық таңдау болашақты бағдарлау»

6. Әртүрлі мәселелер.

**Тыңдалды:**

2023-2024 оқу жылына жоспарланған «Ұлдар» жиналысын директордың тәрбие ісі жөніндегі орынбасары Н. Нурмаганбетов сөз сөйлеп, жиналысымызды ашық деп жариялап, қатысушылармен таныстырып өтті.

**1-мәселе бойынша** Баяндама: «Тәртіп бар жерде білім бар» баяндаманы оқу 11 сынып оқушысы Қуаныш Шыңғысқа берілді. Өз сөзінде «Тәрбиемен берілген білім – өлшеуі жоқ қазына деп -  атақты ойшыл Әбу Насыр әл Фараби: «Адамға ең бірінші білім емес,  тәрбие керек деп бастады. Тәрбиесіз берілген  білім – адамзаттың қас жауы, ол келешекте оның өміріне қауіп әкеледі» деген екен. Бұл сөздің растығын өмір тәжрибесі талай мәрте дәлелдегені белгілі. Осы орайда біздің ата-бабаларымыз тәрбиенің орны бөлек екенін жақсы білген. Өйткені ұрпаққа үлгілі тәрбие бере алу – қоғамның өзін, елдің тірегін қалыптастыру екен айтып.  Соның ішінде балаға өнегелі тәртіп пен құқықтық тәрбие бере білу – өлшеуі жоқ қазына екендігін оқушыларға жеткізді. «Ұяда не көрсең, ұшқанда соны ілерсің» дейді халық даналығы. Тал бесіктен басталған тәрбие мектепте, одан әрі жоғары оқу орнында жалғасын тапқанда ғана нәтижелі болады. Ол үшін жаңадан велосипед ойлап шығарудың қажеті жоқ, қолымыздан сусып кеткен текті ата-баба  тәрбиесін қайта жаңғыртпасақ болмайды. Барлық жерде бірыңғай ата-баба тәрбиесі керек». Рас сөз. Он сегізге толған жас – жаманды да, жақсыны да сезіп, көріп, барлық тәрбиені бойына сіңіріп, өмірге қадам басқан азамат. Өкінішке орай, оны қайта тәрбиелеу қиын. Ол кезде «Қызым саған айтам, келінім сен тыңда» дейтін кезең өтіп кетеді. Демек, Абай атамызға құлақ түрсек: «**Баламды** медресеге біл деп бердім, Шен алсын, шекпен алсын деп бермедім...» - деуі арқылы  адамның борышы шен - шекпен емес, тәрбие арқылы туған халқына қызмет ету дегенді меңзегенін ескеру қажет. Ендеше елдігімізді ерте қамдаймыз десек, «Бір жылын ойлаған күріш егеді, он жылын ойлаған ағаш егеді, ал жүз жылын ойлаған бала тәрбиелейді», деп айтылғандай, құрсақтан берілетін тәрбиенің орны бөлек екенін ескерген жөн. Сонда осы тәрбиемен бармақтай болса да берілген білімнің қоғам үшін өлшеусіз қазына болып оралатыны да сөзсіз.

**2-мәселе бойынша** 2022-2023 оқу жылындағы «Ұлдар» кеңесінің жұмысына шолу жасалды. Жалпы мектеп-интернатта – 136 ұл бала бар. Сынып төрағалары мен сынып топ басшылары өткен оқу жылында жеткен жетістіктеріне, сыныптың үздік оқушылар санына, сынып тынысының жұмыстарымен таныстырып өтті. ІV тоқсан қорытындысы бойынша 7-11 сынып ұлдарының оқу үлгерімі мен тәртібі туралы есебі тыңдалды.

**3-мәселе бойынша** Оқушыларға тұрмыстық зорлық-зомбылық нені білдіретінін түсіндіріп, жасөспірімдер арасында келеңсіз жағдайлардың болмауын алдын алу мәселесі бойынша Қамқоршылық кеңес төрағасы Жумабаев Муғалбек Жунусұлы, мектеп инспекторы Е. Байменовтар сөз алды. Өз сөздерінде Қазақстан Республикасының «Тұрмыстық зорлық-зомбылық профилактикасы туралы»  Заңын таныстырды. Зорлық - зомбылық жасау қандай құқықтарды бұзатыны жөнінде айтып өтті. Тұрмыстық жағдайдағы зорлық-зомбылықтар жайлы, оның алдын алу барлығы да заң шеңберінде жүзеге асатындығын айтып және зорлық-зомбылықтың 4 бағытын атап өтіп, сондай құқық бұзушылыққа барған жағдайда барлығы да заң алдында жауап беретіндігін, тілге тиек етіп өтті.

Жасөспірімдер арасында аутодеструктивті оқиғалардың, келеңсіз жағдайлардың болмауын атап айтып кетті. «Жасөспірімдер арасындағы қылмыс пен бопсалау» және «Тағдырың өз қолыңда» деген тақырыптар айтылды, оқушылар зорлық-зомбылық туралы баспасөз беттерінен оқығандары және теледидардан көргендері бойынша өздерінің ойларын айтты. Оқушылар заң туралы өте дұрыс пікірлер айтып, өз ойын ортаға салып, белсенділік танытты.

**4-мәселе бойынша** «Мамандық таңдау болашақты бағдарлау» бойынша түсініктер қалыптастыру бойынша сөзге ДТЖЖО Нурмаганбетов Нурлыбек Ахметжанович шақты. Оқушыларға мамандықтар тізімдері мен таныстырды.

|  |  |  |  |
| --- | --- | --- | --- |
| **№** | **Шифр**  | **Мамандықтар атауы** | **Бейіндік пәндер** |
| **1 бейіндік пән** | **2 бейіндік пән** |
| **1. Білім** |
| 1 | 5В010100 | Мектепке дейінгі оқыту және тәрбиелеу | Биология | География |
| 2 | 5В010200 | Бастауышта оқыту педагогикасы мен әдістемесі | Биология | География |
| 3 | 5В010300 | Педагогика және психология | Биология | География |
| 4 | 5В010400 | Бастапқы әскери дайындық | Шығармашылық емтихан | Шығармашылық емтихан |
| 5 | 5В010500 | Дефектология | Биология | География |
| 6 | 5В010600 | Музыкалық білім | Шығармашылық емтихан | Шығармашылық емтихан |
| 7 | 5В010700 | Бейнелеу өнері және сызу | Шығармашылық емтихан | Шығармашылық емтихан |
| 8 | 5В010800 | Дене шынықтыру және спорт | Шығармашылық емтихан | Шығармашылық емтихан |
| 9 | 5В010900 | Математика | Математика | Физика |
| 10 | 5В011000 | Физика | Математика | Физика |
| 11 | 5В011100 | Информатика | Математика | Физика |
| 12 | 5В011200 | Химия | Химия | Биология |
| 13 | 5В011300 | Биология | Биология | Химия |
| 14 | 5В011400 | Тарих | Тарих | География |
| 15 | 5В011500 | Құқық және экономика негіздері | Тарих | География |
| 16 | 5В011600 | География | Биология | География |
| 17 | 5В011700 | Қазақ тілі мен әдебиеті | Оқыту тілі және әдебиеті | Тарих |
| 18 | 5В011800 | Орыс тілі мен әдебиеті | Оқыту тілі және әдебиеті | Тарих |
| 19 | 5В011900 | Шетел тілі: екі шетел тілі | Шет тілі | Тарих |
| 20 | 5В012000 | Кәсіптік оқыту | Математика | Физика |
| 21 | 5В012100 | Қазақ тілінде оқытпайтын мектептердегі қазақ тілі мен әдебиеті | Оқыту тілі және әдебиеті | Тарих |
| 22 | 5В012200 | Орыс тілінде оқытпайтын мектептердегі орыс тілі мен әдебиеті | Оқыту тілі және әдебиеті | Тарих |
| 23 | 5В012300 | Әлеуметтік педагогика және өзін-өзі тану | Биология | География |
| 24 | 5В012500 | Химия-Биология | Биология | Химия |
| 25 | 5В012600 | Математика-Физика | Математика | Физика |
| 26 | 5В012700 | Математика-Информатика | Математика | Физика |
| 27 | 5В012800 | Физика-Информатика | Математика | Физика |
| 28 | 5В012900 | География-Тарих | Тарих | География |
| 29 | 5В013000 | Тарих-Дінтану | Тарих | Адам. Қоғам. Құқық |

**Қорытынды сөзге ДОЖЖО Ж.К. Тулековке** сөз берілді, оқушыларға қазіргі заманда біліміне көп мән беру керек жөнінде айтты. Адам бойындағы имандылықтың ең басты көрінісі мейрімді, кешірімді, өзгелерге жанашырлықпен қарау болып табылатындығы. Сондықтан да бір бірлеріңе мейірімді, кешірімді, өзгелерге жанашырлықпен қарауды айтып.

**Қамқоршылық кеңес төрағасы М.Ж. Жумабаев** өз сөзін қорытындылап оқушыларды патриот болуға, Отанымыздың келешегі, көркеюі, болашағымыз, еліміздің ертеңі жастар мен жасөспірімдердің қолдарыңда деп атап өтті.

**Төмендегідей мәселелер қаралып, қаулы етеді:**

1. Зорлық- зомбылық және құқық бұзушылықтың алдын алу жұмыстары үздіксіз жүргізіліп, оқыс оқиғалар жайлы мектеп әкімшілігін және тиісті орындарды хабардар ету қажет.
2. Мектеп ережелерін сақтау керек.

 **Жиналыс төрағасы, ДТІЖО: Н. Нурмаганбетов**

**Ұйымдастырушы педагог, хатшы:**



